jkorsvik/nowiki_second_scrape_merged huggingface dataset:
Paula Strasberg

Paula Strasberg (født Paulina Miller 1909, død 29. april 1966) var en amerikansk skuespillerinstruktør og skuespillerinne. Hun var Lee Strasbergs andre kone og var Marilyn Monroes skuespillerinstruktør i flere år. 


== Biografi ==
Paulina Miller ble født i 1909 i New York. Hun debuterte på Broadway i 1927 i teaterstykket The Cradle Song. Strasberg spilte i en rekke andre teaterstykker frem til Me and Molly i 1948. Elia Kazan oppgav blant andre henne som medlem i USAs kommunistiske parti da han vitnet for Un-American Activities Committee i 1952. Strasberg ble svartelistet som følge av dette, noe som satte den stopper for en videre skuespillerkarriere.I 1934 giftet hun seg med teaterregissøren, teaterprodusenten, skuespilleren og skuespillerinstruktøren Lee Strasberg. Ekteparet fikk barna Susan og John sammen.Strasberg møtte Marilyn Monroe for første gang i 1954, da Monroe spilte inn Show business. Strasberg ble Monroes skuespillerinstruktør på filmsettet fra og med Bus Stop (1956) og hadde denne jobben frem til Monroes død i 1962.I 1962 ble Strasberg belønnet med Spirit of Achievement Award fra Yeshiva Universitys Albert Einstein College of Medicine.Strasberg døde av hjerteinfarkt 29. april 1966 på Beth Israel Hospital på Manhattan. Hun er gravlagt på Westchester Hills Cemetery.


== Fotnoter ==


== Referanser ==


== Eksterne lenker ==
(en) Paula Strasberg på Internet Movie Database 
(en) Paula Strasberg hos Internet Broadway Database 
(en) Paula Strasberg på Internet Broadway Database
Jo van Gastel

Johannes «Jo» Jacobus van Gastel (født 5. januar 1887 i Tilburg, død 5. mars 1969 i Tilburg) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.
Van Gastel ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Piet de Brouwer, Janus Theeuwes, Joep Packbiers, Tiest van Gestel, Janus van Merrienboer og Theo Willems. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.


== OL-medaljer ==
1920  Antwerpen –  Gull i bueskyting, bevegelig fugl 28 meter lagkonkurranse  NED


== Referanser ==


== Eksterne lenker ==
(en) Jo van Gastel – Olympedia 
(en) Jo van Gastel – Sports-Reference (OL-resultater – arkivert) 
(en) Jo van Gastel – databaseOlympics.com (arkivert)
Piet de Brouwer

Petrus «Piet» Godefridus de Brouwer (født 5. oktober 1880 i Gestel, død 5. oktober 1953 i Eindhoven) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.
Van Gastel ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Tiest van Gestel, Janus van Merrienboer og Theo Willems. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.


== OL-medaljer ==
1920  Antwerpen –  Gull i bueskyting, bevegelig fugl 28 meter lagkonkurranse (Nederland)


== Eksterne lenker ==
(en) Piet de Brouwer – Olympedia 
(en) Piet de Brouwer – Sports-Reference (OL-resultater – arkivert) 
(en) Piet de Brouwer – databaseOlympics.com (arkivert)
Theo Willems

Theodorus «Theo» Willems (født 22. februar 1891 i Uden død 21. april 1960 i Bakel) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.
Willems ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Tiest van Gestel, Janus van Merrienboer og Piet de Brouwer. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.


== OL-medaljer ==
1920  Antwerpen –  Gull i bueskyting, bevegelig fugl 28 meter lagkonkurranse  NED


== Eksterne lenker ==
(en) Theo Willems – Olympedia 
(en) Theo Willems – Sports-Reference (OL-resultater – arkivert) 
(en) Theo Willems – databaseOlympics.com (arkivert)
Janus van Merrienboer

Adrianus «Janus» van Merrienboer (født 8. oktober 1894 død 12. oktober  1947) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.
Van Merrienboer ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Tiest van Gestel, Theo Willems og Piet de Brouwer. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.


== OL-medaljer ==
1920  Antwerpen –  Gull i bueskyting, bevegelig fugl 28 meter lagkonkurranse  NED


== Eksterne lenker ==
(en) Janus van Merrienboer – Olympedia 
(en) Janus van Merrienboer – Sports-Reference (OL-resultater – arkivert) 
(en) Janus van Merrienboer – databaseOlympics.com (arkivert)
Tiest van Gestel

Jan Baptist Jozef «Tiest» van Gestel (født 29. mars 1881 i Goirle død 9. februar 1969 i Goirle) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.
Van Gestel ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Janus van Merrienboer, Theo Willems og Piet de Brouwer. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.


== OL-medaljer ==
1920  Antwerpen –  Gull i bueskyting, bevegelig fugl 28 meter lagkonkurranse  NED


== Eksterne lenker ==
(en) Tiest van Gestel – Olympedia 
(en) Tiest van Gestel – Sports-Reference (OL-resultater – arkivert) 
(en) Tiest van Gestel – databaseOlympics.com (arkivert)
Fimose

Fimose, trang forhud, (phimosis), er en forsnevring av forhuden (prepucium) på penis, slik at den ikke kan trekkes tilbake over penishodet. Tilstanden trang forhud er oftest medfødt.

Dersom forhuden er så trangt at urinen får ekstra motstand ved vannlatning vil urinen presses mellom penishodet og forhuden slik at forhuden «blåses opp» under vannlatning. Dette kan gi betennelse av forhud og penishode, kalt balanitt. 
I USA, samt i jødiske og muslimske miljøer, er det vanlig at forhuden fjernes raskt etter fødsel ved et inngrep som kalles omskjæring. I flere land er det vanlig å behandle fimose med omskjæring.
Ved fire-års kontrollen hos barn oppvokst i Norge, er det prosedyre at man på helsestasjonen kontrollerer gutter for å se om det om det kan dannes en liten åpning i forhuden hvis denne trekkes litt bakover. Dersom det ikke kan skapes noen åpning, kan det være aktuelt å henvise til operasjon, som ofte er vanlig å gjøre i 6-7 års alder. I Norge er det vanlig å gjøre et inngrep som kalles "Y til V plastikk".
Fra puberteten kan trang forhud være plagsom ved reisning/ereksjon. Da kan det være smertefullt å trekke forhuden bakover over penishodet, og det kan gi smerte ved samleie. 
Etter puberteten er det viktig å kunne trekke forhuden tilbake for rengjøring siden det dannes smegma (hudtalg),  som kan bli betent. 


== Se også ==
Parafimose
Conker’s Bad Fur Day

Conker's Bad Fur Day er et actionplattform-videospill for Nintendo 64 utviklet og publisert av Rareware i 2001.I motsetning til forgjengeren Conker Pocket Tales til Gameboy Color, som var egnet seg for alle aldersgrupper, hadde Conker's Bad Fur Day 15-årsgrense.
Spillet handler om et ekorn som kalles Conker som må finne veien hjem etter å ha drukket for mye på baren "The cock and plucker" og gått feil vei når han skulle hjemover. han våkner opp ved en liten åker der han måter fugleskremslet ved navn Birdy, Birdy lærer Conker hvordan Kontekst Sensitiv knappene i spillet fungerer.Spillet fikk en remake på Xbox i 2005 ved navn Conker: Live And Reloaded, Som hadde bedre grafikk, noen forandrede sekvenser i enspiller modusen og en helt ny flerspiller modus som utnyttet online funksjonene til Xbox Live og erstattet den originale flerspillermoudsen i Conker's Bad Fur Day på Nintendo 64.
4. august 2015 ble Nintendo 64 utgaven av Conker's Bad Fur Day relansert i spillsamlingen Rare Replay til Xbox One, denne relansering er omtrent helt lik originalversjonen, med unntak av at instruksjonene som blir forklart i spillet forandrer på knappikonene i snakkeboblene for å matche Xbox One kontrolleren og alle Nintendo logoer er erstattet med Microsoft logoer.


== Mottagelse ==
Conker's Bad Fur Day fikk gode kritikker da det ble sluppet ut, og fikk en samlet rangering på 92 av 100 poeng fra Metacritic. Mange publikasjoner og nettsteder sa at spillet hadde noe av det beste grafikken som var tilgjengelig for Nintendo 64. Flere kritikere sa at spillet hadde flere tekniske effekter som var veldig uvanlige på den tiden, spesielt for et Nintendo 64-spill, som dynamiske skygger, farget lys, detaljerte animasjoner, leppesynking, og mer. Shane Satterfield fra GameSpot sa at spillet fikk andre Nintendo 64-spill til å se nærmest historiske og 16-bit ut. IGNs Matt Casamassina roste spillet for dets 3D-verdner, «imponerende» teksturer og karakterdesign. Flere anmeldere kommenterte på at bildefrekvensen i spillet sank noen steder, men ikke at det forårsaket noen drastiske problemer, og at det var overkommelig.


== Referanser ==


== Eksterne lenker ==
(en) Conker's Bad Fur Day hos MobyGames 
(en) Conker's Bad Fur Day på Metacritic 
(en) Conker's Bad Fur Day på Internet Movie Database 
(en) Conker's Bad Fur Day på Behind The Voice Actors 
(en) Conker's Bad Fur Day hos Giant Bomb 
(en) Conker's Bad Fur Day hos Internet Game Database 
(en) Conker's Bad Fur Day hos VGMdb 
(en) Conker's Bad Fur Day hos GameFAQs
Sola Fotball

Sola FK (stiftet i 1934 som Sola Turn og Idrettslag) er en fotballklubb fra Sola. Sola overrasket alle med et opprykk fra 3.divisjon i 2018 og spiller dermed i 2.divisjon i 2019. 2019 sesongen i 2. divisjon ble en tøff nøtt å knekke for Sola, og de rykket dermed ned som forventet. De er nå tilbake i 3. divisjon, men grunnet pandemien har det ikke vært seriespill i 2020 eller 2021. (April 2021)
Etter spissingen av divisjonene i 2016 så er sesongen 2019 i 2. divisjon det høyeste nivået klubben har spilt i.


== Tabellen ==


== Historikk ==
Klubben var tidligere en fotballavdeling i Sola Idrettslag (som ble stiftet Sola Turn og Idrettslag i 1934), men skiftet navn i 1947. Det var først i 1995 at idrettslaget ble delt opp og etablerte Sola Fotball og Sola Håndball.Klubben vant Rogalandscupen i 1990 og 2013. 
Klubben vant 4. divisjon i 2013, og rykket opp til 3. divisjon. I 2014 gjentok Maurice Ross sine gutter fjoråret, og vant 3.Divisjon med 11 poeng. Dermed blir det 2. Divisjon i 2015. 


=== Kvinner ===
A-laget for kvinner rykket opp til 1. divisjon i 2009. Sola sitt damelag ble etter en turbulent 2011/2012 sesong nedlagt, grunnet for lite spillere.


=== Menn ===
A-laget for herrer har stort sett holdt seg i 3. divisjon; vant divisjonen i 1996 og fikk dermed tre sesonger i 2. divisjon; 1997, 1998 og 1999.


=== Spillerstall A-lag Herrer ===
Keepere: Roy Aleksander Skjæveland, Janvier Ndikumana, Ian Moore
Forsvarsspillere: Maurice Alexander Ross, Ole Theodor Berthelsen, Anders Joa, Kittinan Kaephou, Olav Lilleås, Vegard Maldal (C), Endre Heradstveit
Midtbanespillere: Tom Erik Maldal, Arild Nilsen (C), Emil Mikalsen, Joachim Boxill Knutsen, Ørjan Djup Nesvik, Jakob Storhaug, Vetle Hellestø, John Arild Folkvord
Angrepsspillere: Morten Eriksen, Lennox Kanu, Kristoffer Rasmussen, Tord Oftedal, Rune Soltvedt 


==== 2008–2010 ====
I 2008 ble det nedrykk til 4. divisjon etter en svak sesong, som ble avsluttet med 3–7-tap borte mot Randaberg 2. Men herrelaget rykket rett opp igjen etter 2009-sesongen, og endte på 2.-plass i 2010
2013
Sola rykket igjen opp til 3. divisjon gjennom å vinne 4 divisjon. Laget "cruiset" gjennom 4. div med kun et tap. Sola scoret over 100 mål, og den største seieren var hele 11-0 hjemme mot FC Show.


== Seriesesongen 2015 ==


== 2. divisjon avdeling 3 ==


== Referanser ==


== Eksterne lenker ==
Offisielt nettsted
Vegsundet

Vegsundet er et sund i Ålesund og Sula kommuner i Møre og Romsdal. Det skiller bygda Veibust på Sula fra Ålesund-bydelen Vegsund. Navnet kan komme av «veig» som betyr kilde eller styrkende drikke, etter en kilde på stedet.Vegsundet er rundt en kilometer langt og 50-100 meter bredt. Det går fra Åsefjorden innerst i Borgundfjorden i vest til Flisfjorden, en sidearm av Storfjorden i øst. Lengst øst i sundet passerer Europavei 39 over Vegsundbrua, som ble åpnet i 1938. Broen fra 1938 erstattet av ny i 1976, den gamle ble revet i 1981. Den første broen var en buebro i fagverk av stål. Den var 175 meter lang og hadde en seglingshøgde 17 meter. Kjørebredden var 5 meter.


== Referanser ==
Austrocedrusslekten

Austrocedrus-slekten (latin: Austrocedrus) er en slekt av smale bartrær i sypressfamilien (Cupressaceae). Den har bare en art – Austrocedrus chilensis – som vokser i Chile og tilstøtende områder i Argentina. Den står nært slekten Libocedrus. Enkelte forskere vil kalle den Libocedrus chilensis.
Austrocedrus chilensis når 10-25 meter, er smalt konisk, og har skjellaktige nåler som sitter tett på kvistene, omtrent som hos tujaslekten. Nålene står to og to i par, og parene kan ha ulik nålelengde. Nålene har en lys langsgående stripe.
Konglene er inntil 10 mm lange, har fire skjell, hvorav to er sterile og to fertile med to frø hver.
Arten vokser høyt i Andesfjellene, og er en sårbar (vulnerable) art. Den dyrkes i noen botaniske hager i Europa og Nord-Amerika.


== Arter ==
Den eneste anerkjente arten innen denne slekten er:

Austrocedrus chilensis, = syn. Libocedrus chilensisPå engelsk kalles arten enten «Cordilleran Cypress» eller «Chilean Cedar» («Chilean Incense-cedar»).


== Eksterne lenker ==
(en) Austrocedrusslekten i Encyclopedia of Life 
(en) Austrocedrusslekten i Global Biodiversity Information Facility 
(en) Austrocedrusslekten hos Fossilworks 
(en) Austrocedrusslekten hos ITIS 
(en) Austrocedrusslekten hos NCBI 
(en) Austrocedrusslekten hos The International Plant Names Index 
(en) Austrocedrusslekten hos Tropicos 
(en) Kategori:Austrocedrus – bilder, video eller lyd på Wikimedia Commons 
(en) Austrocedrus chilensis – galleri av bilder, video eller lyd på Wikimedia Commons 
Austrocedrus – detaljert informasjon på Wikispecies
Ghanzi

Ghanzi er en by i den vestlige del av Botswana, med  på cirka 11 000 innbyggere. Byen er hovedstad i et distrikt med samme navn.
Henry Sears

Henry Francis Sears (født 11. mai 1870, død 19. oktober 1920) var en amerikansk skytter som deltok i de olympiske leker 1912 i Stockholm.
Sears ble olympisk mester i skyting under OL 1912 i Stockholm. Han var med på det amerikanske laget som vant lagskytingen med pistol 50 meter med 1916 poeng foran Sverige med 1859. De andre på laget var John Dietz, Peter Dolfen og Alfred Lane.


== OL-medaljer ==
1912  Stockholm –  Gull i skyting, 50 meter pistol, lagskyting (USA)


== Referanser ==


== Eksterne lenker ==
(en) Henry Sears – Olympedia 
(en) Henry Sears – Sports-Reference (OL-resultater – arkivert) 
(en) Henry Sears – databaseOlympics.com (arkivert) 
(en) Henry Sears – ISSF
Peter Dolfen

Peter James Dolfen (født 21. mai 1880, død 31. mai 1947) var en amerikansk skytter som deltok i de olympiske leker 1912 i Stockholm.
Dolfen ble olympisk mester i skyting under OL 1912 i Stockholm. Han var med på det amerikanske laget som vant lagskytingen med pistol 50 meter med 1916 poeng foran Sverige med 1859. De andre på laget var John Dietz, Henry Sears og Alfred Lane. I den individuelle skytingen 50 meter pistol kom han på andreplass bak sin landsmann Alfred Lane.


== OL-medaljer ==
1912  Stockholm –  Gull i skyting, 50 meter pistol, lagskyting (USA)
1912  Stockholm –  Sølv i skyting, 50 meter pistol


== Referanser ==


== Eksterne lenker ==
(en) Peter Dolfen – Olympedia 
(en) Peter Dolfen – Sports-Reference (OL-resultater – arkivert) 
(en) Peter Dolfen – databaseOlympics.com (arkivert)
Integrativ terapi

Integrativ terapi er en helhetlig terapeutisk retning som omfatter integrativ psykoterapi, bevegelsesterapi, sosioterapi og kreativitetsutvikling.
Integrativ terapi ble begynt utviklet midt på 1960-tallet av professor Dr. Hilarion G. Petzold og medarbeidere ved Fritz Perls Institut i Tyskland.
Terapien har som utgangspunkt å forstå mennesket i sin sosiale og økologiske sammenheng og går dermed utover tradisjonell behandling av individets psyke. Målet er personlig utvikling gjennom blant annet økt innsikt, et tryggere forhold til egen kropp, og økt tilgang på egen kreativitet.
Det legges vekt på at mennesket er skapende (gestaltende, ekspressivt) og trenger kreative uttrykksmuligheter. I terapien gjøres bruk av kreative medier som bevegelse, dans, maling, poesi, arbeid med leire mm. Metodene anvendes også i kreativitetesutvikling, veiledning og rådgivning, supervisjon og organisasjonsutvikling.


== Eksterne lenker ==
Norsk Forening for Integrativ terapi.
Fritz Perls Institut
Callitrisslekten

Callitris-slekten (Callitris) er en slekt av busker og lave trær i sypressfamilien (Cupressaceae). De kan bli opp til 25 meter høye (en art 40 m), og vokser kun på tørre steder i Australia (13 arter), og Ny-Caledonia (2 arter).

Slekten kalles også for sypressfuru, et tilnavn den deler med den nærstående Actinostrobusslekten. Én av artene, C. macleayana , vokser i regnskogen i nordlige Australia, resten av artene foretrekker tørre habitater.
Unge skudd har nåleaktige blader, mens moden nåler blir skjellaktige og sitter tett på kvistene. Skjellbladene sitter da oftest i seks rader. Konglene er inntil 6 mm lange, og artene har ofte spredning etter brannherjing hvor frøene overlever skogbrannen.


== Arter ==
Callitris baileyi (Australia, sårbar art)
Callitris canescens (Australia)
Callitris columellaris eller «White cypress-pine», 4–15 m, nåler i grupper av 3, kongler 2 cm med 6 skjell (sørøstlige Australia)
Callitris columellaris var. glaucophylla= syn. Callitris glaucophylla (sørlige Australia)
Callitris columellaris var. intratropica = syn. Callitris intratropica  (nordvestlige Australia)
Callitris drummondii (Australia, sårbar art)
Callitris endlicheri (Australia)
Callitris monticola (Australia, sårbar art)
Callitris muelleri (Australia)
Callitris neocaledonica (Ny-Caledonia, noe sårbar art)
Callitris oblonga (Tasmania, sårbar art)
Callitris preissii (Australia)
Callitris rhomboidea (Australia)
Callitris roei, inntil 5 m, nåler i grupper av 3, kongler 2 cm med 6 skjell  (Australia, sårbar art)
Callitris sulcata (Ny-Caledonia, sårbar art)
Callitris verrucosa (Australia)Seksjon Octoclinis

Callitris macleayana (nordlige Australia, jungel)


== Eksterne lenker ==
(en) Callitrisslekten i Encyclopedia of Life 
(en) Callitrisslekten i Global Biodiversity Information Facility 
(en) Callitrisslekten hos Fossilworks 
(en) Callitrisslekten hos ITIS 
(en) Callitrisslekten hos NCBI 
(en) Callitrisslekten hos Tropicos 
(en) Kategori:Callitris – bilder, video eller lyd på Wikimedia Commons 
(en) Callitris – galleri av bilder, video eller lyd på Wikimedia Commons 
Callitris – detaljert informasjon på Wikispecies
Jordskjelvet i Tsjetsjenia 2008

Jordskjelvet i Tsjetsjenia 2008 var et jordskjelv som inntraff 11. oktober 2008 klokken 09.06.10 UTC i Tsjetsjenia i Russland. Jordskjelvet varte i over 40 sekunder og ble målt til 5,9 på Richters skala av seismologer i USA, mens det ble målt til 6,3 av seismologer i Strasbourg. Minst 13 personer, inkludert tre barn fra distriktene Gudermes, Sjalinskyj og Kurtsjalojevskij ble drept som følge av jordskjelvet og en rekke etterskjelv. I tillegg ble 116 personer skadet. Skjelvene kunne føles over hele det nordlige Kaukasus, inkludert i Armenia, Georgia og Aserbajdsjan.
Totalt inntraff en serie på 16 skjelv, alle målt til mellom 3 og 6 på Richters skala. Noen skjelv varte i over 30 sekunder. Flere bygninger ble ødelagt i to tsjetsjenske distrikter og 52 000 mennesker mistet strømmen i tre forskjellige distrikter. Kommunikasjonslinjer og veier i Tsjetsjenia ble også skadet.
500 familier i byen Kurtsjaloj trengte husly i form av telt og det lokale  sykehuset i byen ble evakuert. I hovedstaden Groznyj ble en rekke vinduer knust, men skjelvet gjorde ellers lite skade.Tsjetsjenias president Ramzan Kadyrov uttalte at: «vi har mottatt informasjon om skader fra flere distrikter... hvert eneste [offer] vil motta nødvendig hjelp og støtte».Et kraftig etterskjelv målt til over 5 på Richters skala rammet regionen om lag 16 minutter etter det første skjelvet.


== Referanser ==
Cunninghamiaslekten

Cunninghamia-slekten (latin:  Cunninghamia ) er en slekt av smale bartrær i sypressfamilien (Cupressaceae). Den har bare to arter –  Cunninghamia konichii  og  Cunninghamia lanceolata eller «Chinese Fir» – som av enkelte forskere anses som varianter av én art.

Artene når opp til 50-55 meter høyde, er koniske og har horisontale grener, ofte noe hengende helt ytterst.  Under veksten kan stammene vokse i uregelmessig form.  De to artene er svært like av utseende.
Nålene blir 2–7 cm og er spiralsnodd om grenene. Nålene har hvit eller lyst grågrønne striper under hver nål, og tidvis også oppå. Hvis det blir veldig kaldt kan nålene bli brune.
Konglene er små, hannkonglene i større klaser, hunnkonglene i grupper av 1-3 grønne kongler.
Trærne vokser i Kina, Taiwan og det nordlige Vietnam. De hr vært mye brukt i Kina til møbelsnekring, produksjon av esker og skap, samt til tømmer i tempeler og ulike praktbygg. trevirket er parfymert og naturlig selv-impregnerende.
Navnet kommer av Dr. James Cunningham, en engelsk lege som introduserte arten i botanisk dyrkning på 1700-tallet. I parker og botaniske hager kan artene nå opptil 30-35 meter.


== Arter ==
De eneste anerkjente artene innen denne slekten er:

Cunninghamia konichii
Cunninghamia lanceolataPå engelsk kalles arten enten « Cunninghamia ».


== Eksterne lenker ==
(en) Cunninghamiaslekten i Encyclopedia of Life 
(en) Cunninghamiaslekten i Global Biodiversity Information Facility 
(en) Cunninghamiaslekten hos ITIS 
(en) Cunninghamiaslekten hos NCBI 
(en) Cunninghamiaslekten hos The International Plant Names Index 
(en) Cunninghamiaslekten hos Tropicos 
(en) Kategori:Cunninghamia – bilder, video eller lyd på Wikimedia Commons 
Cunninghamia – detaljert informasjon på Wikispecies